Xatckar
<span><indicator name="Tuveli_yamba">{{Tuveli:Yamba teliz|}}</indicator></span>
{{Teliz toza}}
'''''Xatckar''''' (&nbsp;okon ''khachkar'', [[Armenava|armenavon]] ''խաչքար'' sugdalakiraf gu «&nbsp;gamdaraporxa&nbsp;») tir livakoraf ok rontagentimaf atcom balumayan gu tanoya ok konaka gamda do fereon zikexa is dile ayafa vola is kosuteks. Ton aptolaca ke armenafa yamba, moe varafo tawavo ke izvafa Armena darekeon tigiyir ise koe [[Xayastana]] is [[Artsakh]] rekeon zo nendoyeper.

Bat grabom rayan ok blonjayan ok dzetaf ok amudaf, gubeon ontinaf vas 1 ik 2 m- is mantaf vas 0.5 ik 1.5 m- is vaf vas 10 ik 30 cm-, va siofayani ok kimbasi ok djazafi fli tikid ; va «&nbsp;xatckar awalkikxo&nbsp;» dum koe [[Noratus]] ok [[Julfa]] abdi vilara dile tadled. Va enilt ke armenafa grekafa alka viwazed nume va xonukera ke [[Yesus Kristos]] vols inafa lorafa tuwava ton bliaal me kaatoed.

Yambizva ke ''xatckar'' atcomeem gu balemoya rekola jadion zo solzarter : xantafa rekola wali IV<sup>-eafa</sup> is IX<sup>-eafa</sup> decemda, az tela ke redura is tazukoyera wali IX<sup>-eafa</sup> is XI<sup>-eafa</sup> decemda, az tela ke tenukera is tukotunara wali XII<sup>-eafa</sup> is XIII<sup>-eafa</sup> decemda, az tela tenafa wali XIV<sup>-eafa</sup> is XVII<sup>-eafa</sup> decemda. Nekev warzafa vonera mali 1960<sup>-e</sup> sanda, witaf ''xatckar'' atcom va telyon pulukaf me tukevlad.

Mali 17/11/2010, «&nbsp;yamba ke armenafa gamdaraporxa ; leceva is grupaskira ke xatckar atcom&nbsp;» tir ke vexala dem meugafa arayafa ayikafa gadakiewega ke UNESCO.

== Xatckar, «&nbsp;gamdaraporxa&nbsp;» ==
=== Ravlemxanta ===
Armenavon, ''xatckar'' ravlem (&nbsp;''խաչքար''&nbsp;) tir dem toloya tadlexa : ''xatc'' (&nbsp;gamda, ''խաչ''&nbsp;) az ''kar'' (&nbsp;rapor, ''քար''&nbsp;). <ref name="Donabedian123">Donabédian is Thierry 1987, bu 123</ref> Acum yolt vas « gamdaraporxa » num « gamda keve rapor » <ref name="Donabedian613">Donabédian is Thierry 1987, bu 613</ref> rusunon sugdalar. Ferefa kalkotavara gu «&nbsp;raporgamda&nbsp;» tire tir rolafa kiren ''xatckar'' atcom gubeon me tir gamdakoraf. <ref name="Donabedian123" />

=== Tentura ===
''Xatckar'' atcom tid lana balumarinda nutisa «&nbsp;tela lodadalafa ke Armena&nbsp;», kottode ordafa gu armenafa yamba <ref>Der Nersessian 1977, bu 192</ref> ik dace «&nbsp;migaf is arayaf tazuk pilkafa gu Armena&nbsp;». <ref name="Donabedian87">Donabédian 2011, bu 87</ref>  Xatckar tid «&nbsp;livakoraf ok rontagentimaf atcom [...] balumayan gu tanoya ok konaka gamda do fereon zikexa is dile ayafa vola is kosuteks&nbsp;» <ref name="Donabedian613"/> Zikexa ke atcom ronon vodjuyun <ref name="Donabedian87"/> keve taltef abduak <ref name="Donabedian154">Donabédian 2007, bu 154</ref> is trenaskon <ref name="Petrosyan72">Petrosyan 2011, bu72.</ref> balumayan ton seyta <ref name="Donabedian153">Donabédian 2007, bu 153</ref>. Malsavena raporinda sye tir lizukaf is mildackaf rapor : drelk ok burgi ok ''andesite'' ok ''felsite'' ok yoot. <ref>Donabédian 2007, bu 313</ref>

Ontine ke xatckar atcom jadion tir vas 1.5 ik 2 m- ; va tulok tis vas 6 m- (&nbsp;toda ke toloy xatckar evlon gu 1194 koe Aprank koe vema ke Ereznka poke ref Erzincan&nbsp;) soe trasit <ref name="Donabedian153"/>. Mante vas miala ke ontine ke xatckar (&nbsp;vas mialukon 0.5 ik 1.5 m-&nbsp;) <ref name="Petrosyan72"/> luxeon loviele milvodar ; ''xatckar'' atcom ke Julfa (&nbsp;Nakhichevan&nbsp;) soe tid radef : ontine jadion tir vas jonbarafe gu mante. <ref name="Donabedian153"/> Isen pwerte ke atcom tir vas 10 ik 30 cm-. <ref name="Petrosyan72"/>

Toloy ord ke ''xatckar'' atcom tid ton pilkovaf tazuk :
* ''tewawor xatc'' (&nbsp;Թեվավոր խաչ&nbsp;) : laviuca ke atcom tir ton «&nbsp;gamda dem nutaf meem&nbsp;» <ref name="Donabedian155">Donabédian 2007, bu 155.</ref>;
* ''ormnapak xatc'' (&nbsp;Որմնափակ խաչ, ''gamda foltenafa gu kijaxa''&nbsp;) ok ''xatc karamatur'' (&nbsp;խաչքար-մատուռ, ''amudatcom''&nbsp;) : xatckar ko teca amudama zo blonjayad. <ref name="Donabedian153"/>

{| style="border: 1px black solid; margin: 12px 8px 12px 8px; text-align: left;" align="center"
! colspan="5" align="center" style="background:Wheat; color:Black" | Konak ordaf ''xatckar'' atcom
|-style="background:BlanchedAlmond; color:Black" 
| width="20%"| [[File: Khachgund of Odzun 16.JPG|center|150px]]
| [[File: Aprank or Surb David Monastery Twin Khachkars3.jpg|center|150px]]
| [[File: 19082012(011)s.Gevorg.jpg|center|150px]]
| [[File: Artavazik Khachkar.JPG|center|150px]]
| [[File: Սաղմոսավանք2..JPG|center|150px]]
|-style="background:BlanchedAlmond; color:Black"
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Ton prast<br>Uja ke Odzun,<br>VII<sup>-eafa</sup> dec-}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Gulaf ''xatckar'' atcom ke Aprank, 1194 <ref name="Donabedian153"/><ref>[[c:Category:1194 Khatchkars in Aprank|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Xatckar'' atcom dem nuyaf meem, noeltafa evla,<br>
Surp Gevork ke Mughni<ref>[[c:Category:Tevavor khatch in Saint Gevorg Monastery in Mughni|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Xatckar'' amudatcom, Byurakan (&nbsp;Artavazik&nbsp;),<br>XIII<sup>-eafa</sup> dec-<ref>Kiesling 2000, bu 15</ref><ref>[[c:Category:13th-century khatchkar shrine in Artavazik|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Xatckar'' amuda, Saghmosavank, 1309 <ref>Azarian 1978, n° 52</ref><ref>[[c:Category:1309 khatchkar in Saghmosavank|Afigasuteks dene Commons]]</ref>}}
|}

''Xatckar'' atcom tid :
* lotode, rayan moe snak az fartuyun gu istok <ref name="Donabedian153" />, moe dile nugevo, koe bumaxo ok poke atayxo ;
* blonjayan koe rebava ke atayxo ;
* dzetaf, trabe rontion balumayan koe pist.<ref name="Donabedian123" />

<div align="center">
{| style="border: 1px black solid; margin: 12px 8px 12px 8px; text-align: left;" align="center"
! colspan="3" align="center" style="background:Wheat; color:Black" | Amidaf ordaf ''xatckar'' atcom
|-style="background:BlanchedAlmond; color:Black" 
| width="33%"| [[File: Sanahin Monastery Armenia 06.JPG|center|200px]]
| [[File: Hripsime detail2.jpg|center|200px]]
| [[File: Geghard - khachkar Proshian church.jpg|center|200px]]
|-style="background:BlanchedAlmond; color:Black"
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Xatckar'' atcom rayan moe nugevo,<br>XIII<sup>-eafa</sup> decemda, [[Sanahin]] tucpastaxe <ref name="Kouymjian1992">Kouymjian 1992</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Xatckar'' atcom blonjayan (&nbsp;ape XIII<sup>-eafa</sup> decemda&nbsp;),<br>[[Surp Hripsime (Echmiatsin)|Surp Hripsime]], Echmiatsin}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Dzetaf ''xatckar'' atcom (&nbsp;1283&nbsp;),<br>Proshyan uja, [[Geghard]] tucpastaxe <ref>Khalpakhchian 1980</ref>}}
|}
</div>
=== Fli ===
''Xatckar'' atcom baron benelon yordad :
# '''atayesi fli''' : ''xatckar'' mantode tir blikera mu glogagiwara va bundasik ik vuwik (&nbsp;ordaf tazukoy tir&nbsp;: «&nbsp;bata gamda ta tcelmara va glogagiwara va X... ik vuwikeem pu Lorik zo rayar&nbsp;») ;
# '''kimbasi fli''', loon riafi : ''xatckar'' atcom va zabdura ik vegedura ik sayakafa cenera ikz- kimbar ;
# '''djazafi fli''', loeke riafi : ''xatckar'' yoltkiraf gu ''tsasman'' (&nbsp;Ցասման&nbsp;) va nendara ok kevotcera va degrik ok tuwavafa zexa zanudar. <ref name="Donabedian123" />

Bumaf ''xatckar'' atcom wetce ninke ke tawova ok kelda ok jowa dere zo rozanudayad.<ref>Donabédian 2007, bu 161</ref>

=== Lecuca ===
Lecuca ke xatckar atcom tir ke intafe sare ke vanblira koe Armena : xatckar tir «&nbsp;cugaca ke intaf enilt&nbsp;»<ref name="Donabedian153"/>, ke dan tentura bak VIII<sup>-eafa</sup> decemda tujradon gu Hovhannes Katholikos ke Odzun zo tubograr&nbsp;: «&nbsp;tana zolonafa exaksara ke soluma solparsasa va Armena gu ellasafa is latinafa tamava.&nbsp;»<ref name="Donabedian151">Donabédian 2009, bu 151</ref> Lorafa tuwava ke Kristos bam zo abdufir numen inafa awalkera me zo kaatoer. Sedme Mkhitar Goch rokopik&nbsp;: «&nbsp;Ellasik is sakartvelik va ewava loeke porad voxen armenik va gamda » <ref>Donabedian 2009, bu 154</ref>. Gamda me tir « rejdesiki va Kristos [...] ewava va gamdaytas gerot&nbsp;» vols «&nbsp;bliaal, i leca ke cenera va awalk&nbsp;» <ref>Donabedian 2009, bu 156</ref>. Wetce rayan atcom, «&nbsp;bat xuf vegeduks va remfira ke blisa gaelera co lecar...&nbsp;»

Sedme ewa ke Jean-Pierre Mahé aptacik va kavkazafa vayara :
{{TelizOzwaks_Nivaca1|
|ozwaks = «&nbsp;Gamda va kudaf aal ke fuda volar, i va bliaal djugrivuteyen gan Adam, vox dere aliapaf uskej lize Kristos wetce enga ke grupera ke Gadikye zo rayar ise zo rumkayar. Zaeeem ke bat aal me tid nyebanaf koe tawa voxe va kelt ticnir ise gan zul dem centa ik kuvime zo vajayar.&nbsp;»<ref>Mahé, 2000, bu 15</ref>
}}

Ison, koe sanefa folira, kot xatckar atcom vas kimi ke Garifa Gamda dogiskir.<ref name="Donabedian123"/> «&nbsp;Va lanyona kerdelapa ke armenafa aptuca icde swavay is alkolk is listucafa redura cugeke yunker.&nbsp;»<ref name="Donabedian151"/>

Tere, trenafa adala ke zikexa ke ''xatckar'' atcom va «&nbsp;teniskafa bidga [...] veyburesa va bulafa rowinuca is pilkovafo po gu tumtafa sugda&nbsp;» redur.<ref name="Petrosyan72" />

== Izva ==
Izva ke yamba ke xatckar atcom gu balemoya rekola zo gipular&nbsp;: rekola ke xanta melanafa wali IV<sup>-eafa</sup> is IX<sup>-eafa</sup> decemda, az tela ke redura is tazukoyera, az tela wali IX<sup>-eafa</sup> is XI<sup>-eafa</sup> decemda, az tela ke tenukera is kotunuca wali XII<sup>-eafa</sup> is XIII<sup>-eafa</sup> decemda, az tenafa rekola wali XIV<sup>-eafa</sup> is XVII<sup>-eafa</sup> decemda.<ref>Azarian 1978, bu 29 is 31</ref>

=== Xanta ? ===
Lan aptacik trakud da ''xatckar'' atcom co tid vey prostewa ke abdiizvugal&nbsp;: batinde co tid vey oxileem mali raporey dum tel ke Zorats Karer, don ''visap'' raporey (&nbsp;datcon ice Aragats mefta isu Gegham&nbsp;)<ref>Azarian 1978, bu 27</ref>, is atcom ke [[Urartu]] lize gamda dile kevon zo loplekuyud, is kristevaf atcom ke abdiarabaf ugal <ref name="Donabedian154"/><ref name="Donabedian124">Donabédian et Thierry 1987, bu 124</ref>, is lanyona briva dum telyona ke Odzun, ke mila rekola.<ref name="Donabedian155"/>

<div align="center">
{| style="border: 1px black solid; margin: 12px 8px 12px 8px; text-align: left;" align="center"
! colspan="4" align="center" style="background:Wheat; color:Black" | Savsaf raporey
|-style="background:BlanchedAlmond; color:Black" 
| width="25%"| [[File: Zorats Karer 2008, part of the stone circle.jpg|center|200px]]
| [[File: Vishap Mount Aragats.jpg|center|200px]]
| [[File: ArmenianOverUrartu01.jpg|center|100px]]
| [[File: Odzun stele.jpg|center|200px]]
|-style="background:BlanchedAlmond; color:Black" 
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Raporey ke Zorats Karer}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Vicap'' raporey<br>datcon ice Aragats mefta}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Gamda keve atcom ke [[Urartu]],<br>tcilaxe ke Van (Turka)}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Briva ke Odzun}}
|}
</div>

Kore bana toloya ironokafa tula va awira ke ''xatckar'' atcom rotir yordayad <ref name="Donabedian154"/> viele [[Armena]] gu arabafa felira tici IX<sup>-eafa</sup> decemda va int tunuyar, pune ''xatckar'' va zinera va toloya ra lokase daned, i va bata ra jadifa (&nbsp;raporaf atcom&nbsp;) is bana kristevafa vox apton armenafa.

=== Redura is tazukoyera ===
Bata rekola wali IX<sup>-eafa</sup> decemda is toza ke XII<sup>-eafa</sup> tir tela tazukoyesa va rigotaf nelkoteem abiceke kaikion arapenitin.<ref name="Donabedian153"/>

Taneaf ''xatckar'' atcom bak IX<sup>-eafa</sup> decemda awid, bak armenaf malblirugal gazon Bagration prostelay <ref name="Garsoyan264">Garsoyan 2007, bu 264</ref> radimi arabafa miremba. Sinafa xanta koe taltefa Syunik gola (&nbsp;re Gegharkunik&nbsp;) tigir, voxen ko varafa patecta kalion zo mopled aze laninde zo tugolayad.<ref name="DonabedianThierry124">Donabédian is Thierry 1987, bu 124</ref> ''Xatckar'' atcom rayan koe Garni bak 879 gan Katranide gazikya vey ke Syunik gola is kur- ke Akhot I, wetce tel losavsaf evlakiraf atcom fereon zo atoer.<ref name="Donabedian124" /> Soe lan xatckar evlakiraf gu 876 koe Hortun (&nbsp;gola ke Ararat gola&nbsp;) krulder.<ref name="Donabedian154" /> Ostik koe Martakert gola, levak ke lanar ''xatckar'' atcom re griawiyis tir dem evla vas 853.<ref name="Donabedian87" />

Tore atcom tid granaf dem opelafa zikexa.<ref name="Garsoyan264" /> Ticak gitir vizuaf ok anamkamaf. Tanoy ivamuf atcom dere krulder (&nbsp;vas 1.80 m- koe Talin&nbsp;). Rontagentimaf tazuk bak anton X<sup>-eafa</sup> decemda mupewer azen bak toleaf lik ke XII<sup>-eafa</sup> decemda ticak ton ayaba rotir ta nendara va zikexeem zo tulivar.<ref name="Donabedian154" />

{| style="border: 1px black solid; margin: 12px 8px 12px 8px; text-align: left;" align="center"
|-style="background:BlanchedAlmond; color:Black" 
| width="20%"| [[File: 986 khatchkar in Mughni.jpg|center|100px]]
| [[File: 2014 Prowincja Armawir, Wagharszapat, Chaczkar z 996 roku.jpg|center|100px]]
| [[File: 2014 Prowincja Armawir, Wagharszapat, Trzy chaczkary na dziedzińcu przed seminarium duchownym.JPG|center|220px]]
| [[File: Talin, Kuys Sandukht Chapel, round Cross-Stone1.jpg|center|200px]]
|-style="background:BlanchedAlmond; color:Black" 
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Xatckar'' atcom (986), Surp Gevork ke Mughni <ref>Donabédian 2007, bu 162</ref><ref>[[c:Category:986 khatchkar in Mughni|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Xatckar'' atcom (996) male [[Noratus]], Echmiatsin <ref name="Kouymjian1992"/><ref>[[c:Category:996 khatchkar in Vagharshapat|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Savsaf ''xatckar'' atcom (&nbsp;pilkovon tel ronef&nbsp;),<br>kabdue Gevorkian alkavayaxe ke Echmiatsin <ref>[[c:Three khatchkars in Vagharshapat|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Ivamuf ''xatckar'' atcom<br>koe Talin <ref>[[c:Category:Circular khatchkar of Talin|Afigasuteks dene Commons]]</ref>}}
|}

Tore, zikexa opelon tir dem istefa gamda moe nugek dem toloya krilafa toa <ref name="DerNersessian194">Der Nersessian 1977, bu 194</ref>, i moe «&nbsp;ruxaf nazbal&nbsp;» ke gamda.<ref name="Donabedian87" /> Bata gamdinda latinordafa tir dem tsokaf matek dem fixukorafa otsa kadasa tagra wali X<sup>-eafa</sup> is XII<sup>-eafa</sup> decemda, is batinde «&nbsp;vanlaumasa va aflara va ruxafa tuwava ke inta&nbsp;»; bak XII<sup>-eafa</sup> decemda bata gamda tir dem toloya anamefa gamda vas lopinaf lum (&nbsp;lana leca ape ke Golgotha&nbsp;), ok dile balemoya sotre tanoya koe kotu amu.<ref name="Donabedian156">Donabédian 2007, bu 156</ref> Toloya toa oku toafa gama loviele luxeon tid katanayana gu gluyaxa tite nugek ke gamda az dotolmilon voneyena ton livoda ok tiora, dem otsa ist gamda&nbsp;; toleafa tola titon dile zo voneyer.<ref name="Donabedian157">Donabédian 2007, bu 157</ref> Bata tola mali IX<sup>-eafa</sup> decemda rotir «&nbsp;ton tsenke&nbsp;», arabon turestayana is ape taneatomon awiyisa koe Horodomos tucpastaxo.<ref>Donabédian is Thierry 1987, bu 168</ref> Leve nugek ke gamda, va ridja ok diemuk ik dace lujor katrasit.<ref name="Donabedian157" /> Kotak gu tra mali tena ke X<sup>-eafa</sup> decemda zo kobuder, loviele ton fumekafa skenza moe brivama.<ref name="DonabedianThierry158">Donabédian is Thierry 1987, bu 158</ref>

Adre zikes fum <ref name="DerNersessian194" /> (&nbsp;kuvime is centa&nbsp;) azu darkasaberopaf <ref>Der Nersessian 1977, bu 195</ref> awid : mali X<sup>-eafa</sup> decemda koe alavayaxa <ref name="Donabedian156" /> is xuta az adre mali XI<sup>-eafa</sup> decemda keve ludev ke atcom.<ref name="Donabedian158">Donabédian 2007, bu 158</ref> Ayafa vola kali XII<sup>-eafa</sup> decemda luxeon metid.<ref name="Donabedian159">Donabédian 2007, bu 159</ref>

== Pelava ==
Yamba ke ''xatckar'' atcom to bak XIII<sup>-eafa</sup> decemda edaver, nope ota is zikesa kuluca danedisa va cugunaykafa deksuca ke lanyon balumasik.<ref name="Donabedian205">Donabédian is Thierry 1987, bu 205</ref>

Rontagentimaf tazuk ke atcom tir preksa (&nbsp;ivamuf ''xatckar'' atcom wan tid riaf&nbsp;) <ref name="Donabedian206" /><ref>[http://www.tacentral.com/Echmiatsin/res_com_39.htm Afigasuteks va atcom]</ref> isen istefa gamda tazukarumur (&nbsp;soe valeveon&nbsp;) <ref name="Donabedian205" />. Warzaf fum awid&nbsp;: krilafa gamda gan nubeem (&nbsp;tulon ''xatckar'' dene Louvre tcila, valeveon&nbsp;) ok dace pandeem rotikaplekus va toloya toa <ref name="Donabedian157" /> dile zo bured. Kali XV<sup>-eafa</sup> decemda, volas kaatoeks keve snak vonewed&nbsp;: Kristos ton aliuca vanmiae pumkik ok balemoy blisik, ok nakila ke Evangil, ok firvisik okz-.<ref>Der Nersessian 1977, bu 199</ref><ref name="Donabedian160">Donabédian is Thierry 1987, bu 160</ref> Aname istefa gamda bak XIII<sup>-eafa</sup> decemda dere awid&nbsp;: taka ke Kristos tice gamda zo kaatoer isen tela ke Adam titeon.<ref name="Donabedian159" /> Fum va gamdaytara moe istefa gamda dere vanblir neke zavzar riaf gu abic atcom tici XIII<sup>-eafa</sup> decemda. Lana inda yoltkirafa gu ''Amenaprkich'' (&nbsp;Ամէնափրկիչ, «&nbsp;''Giwasik va kottan''&nbsp;») keve ant balemoy atcom ke 1270<sup>-e</sup> sanda valente patecta zo gruper <ref name="Donabedian160x">Donabédian 2007, bu 160</ref>, nitesa vas kaatoera va solgamdara dem Nikodemos soltioltes va cepta is Ketya is Yohannes grekik is Yosep Atto Arimatayas.<ref name="Donabedian206">Donabédian is Thierry 1987, bu 206</ref> Sanefa folira va selasa tegira ke bata atcominda kaxaar nume gu teco tumtaxo al torigiyir.<ref name="Azarian29">Azarian 1978, bu 29</ref>

{| style="border: 1px black solid; margin: 12px 8px 12px 8px; text-align: left;" align="center"
! colspan="4" align="center" style="background:Wheat; color:Black" | ''Amenaprkich xatckar'' atcom
|-style="background:BlanchedAlmond; color:Black" 
| width="25%"| [[File: Stèle funéraire ornée d'une croix, Arménie.jpg|center|180px]]
| [[File: Khachkar Haghpat 01.jpg|center|200px]]
| [[File: Kachkar at Echmiadzin Cathedral, Armenia.jpg|center|200px]]
| [[File: Chgnavori Khach, Marts 30 cropped.jpg|center|200px]]
|-style="background:BlanchedAlmond; color:Black" 
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Xatckar'' atcom, tici XII<sup>-eafa</sup> decemda, Arinj, firviyin bak 1976 gan TSSS Xayastana pu Louvre tcila <ref>Donabédian 2007, bu 172</ref><ref>[[c:Category:12-13th century khatchkar in the Louvre|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Amenaprkich xatckar'' atcom, 1273, koe [[Haghpat]] tucpastaxe <ref name="Donabedian158" /><ref>[[c:Category:Amenaprkich khatchkar in Haghpat|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Amenaprkich xatckar'' atcom koe Cugingöl, [[XayastanaVayotsDzorWinka|Vayots Dzor]], 1279, nendoyen koe Echmiatsin <ref>Donabédian is Thierry 1987, bu 245</ref><ref>[[c:Category:Amenaprkich khatchkar in Etchmiadzin|Afigasuteks dene Commons]]</ref>}}
| align="center" style="padding: 0px 6px 0px 6px; background:BlanchedAlmond" |{{EwavaPebuda1|''Amenaprkich xatckar'' atcom koe Marts, 1285 <ref name="Donabedian206" /><ref>[[c:Category:Amenaprkich khatchkar in Marts|Afigasuteks dene Commons]]</ref>}}
|}

Nugek ke gamda, dem toloya toa, luxeon re gitir gluyanaf gu maserk (&nbsp;gluyanaf imwakiraf nugek&nbsp;) ok kenda (&nbsp;kendakiraf imwakiraf nugek&nbsp;) ok dace lefereon mecoba (&nbsp;griuzianaf imwakiraf nugek&nbsp;) <ref name="Donabedian205" />; abictode gu imwakirafa taya zo ikaplekuyur.<ref name="Donabedian206" /> Ware bak XIII<sup>-eafa</sup> decemda, titak ke gamda wan vonewer&nbsp;: fetinte tuwalzawer <ref name="Donabedian157" />, ton tec gamdakoraf poz <ref name="Donabedian158" />; va kaatoeks va awalkik ok firvisik ton tcabanes okollakisik dere rokatrasir.<ref name="Donabedian160" /> Tra aname buneks milugale vanpir arbenafa tra ok kaikion traga <ref name="Donabedian158" /> ok dace jonvidilaca. Dile dace giskisa brivama griawid.<ref name="Donabedian159" />

Jadion, gedrucapa ke zikexa va pulasa yovara tuesar.<ref name="Donabedian205" /> Konaka serna darimon gu XIII<sup>-eafa</sup> is XIV<sup>-eafa</sup> decemda soe zo rowaltrakud&nbsp;: tela ke [[XayastanaVayotsDzorWinka|Vayots Dzor]] (&nbsp;koe tulon [[Noravank]]&nbsp;) don [[Momik]], adalafa gu pintotafa skura va kadimefa zikexa kan imust, is tela ke Artsakh (&nbsp;koe Dadivank is Gtishavank&nbsp;) kum dugaf ugot (&nbsp;nusamaf drelk&nbsp;) dem zikexa otsakirafa gamda keve livafa toakoraca dem blisik&nbsp;: kumzilis Kristos ok talas pumkik <ref name="Donabedian206" />, ok tela ke Gugark.<ref>Donabédian 2007, bu 12</ref> Geeon is talteon va serna ke ontinafa Armena katrasit, dem tulok vas cugon 5 m- fereon zikenaf gu gelang, is va tela ke Rshtunik (&nbsp;gee Van uzda&nbsp;) dem toakoraca is birtafa roda turestayana gan turkamongolafa warzera ke Ahlat, is va tela ke Vaspurakan dem vierdapafa zikexa, is va tela ke Bznunik (&nbsp;talte Van uzda&nbsp;) warzesa va ''xatckar'' atcom vas fereon loon 4 m-.<ref>Donabédian is Thierry 1987, bu 262</ref>

{| style="border: 1px black solid; margin: 12px 8px 12px 8px; text-align: left;" align="center"
|-style="background:BlanchedAlmond; color:Black" 
| width="25%"| [[File: Geghard - Khatchkar 1213-2.jpg|center|200px]]
| [[File: Khatchkar at Goshavank Monastery in Armenia.jpg|center|200px]]
| [[File: Momik.jpg|center|140px]]
| [[File: Хачкары Дадиванка.jpg|center|200px]]
|-style="background:BlanchedAlmond; color:Black" 
|{{EwavaPebuda1|''Xatckar'' atcom koe uja ke [[Geghard]] tucpastaxe, balumayan bak 1213 gan Timot is Mkhitar <ref>Donabédian is Thierry 1987, bu 579</ref><ref>[[c:Category:1213 khatchkar in Geghard|Afigasuteks dene Commons]]</ref>}}
|{{EwavaPebuda1|''Xatckar'' atcom kabdue Surp Grigor Lusavorish uja ke Goshavank tucpastaxo, balumayan bak 1291 gan Poghos <ref>Donabédian is Thierry 1987, bu 531</ref><ref>[[c:Category:Poghos khatchkar in Goshavank|Afigasuteks dene Commons]]</ref>}}
|{{EwavaPebuda1|''Xatckar'' atcom ke Noravank tucpastaxo, balumayan bak 1308 gan [[Momik]], nendoyen koe Echmiatsin <ref>Thierry 2007, bu 366</ref>}}
|{{EwavaPebuda1|Toloy ''xatckar'' atcom ke biot ke Dadivank, 1283 <ref>Donabédian 2011, bu 98</ref><ref>[[c:Category:1283 khatchkars in Dadivank|Afigasuteks dene Commons]]</ref>}}
|}

== Tenafa rekola ==
Tolgenira ke Selçuk az tela mongolafa va yamba va ''xatckar'' atcom nonupur, voxen prostewa bak XVI<sup>-eafa</sup> is XVII<sup>-eafa</sup> decemda zo ginur viele patecta gu persafa Armena isu turkafa zo solzarter.<ref name="Azarian31">Azarian 1978, bu 31</ref> ''Xatckar'' ke bana rekola va caxaf atcom anton zanudackad nume mea tid kan skureka ke mialukugal isen zikexa tir opelackafa <ref>Der Nersessian 1977, bu 242 </ref> is namafa maneke tutankomawer ise tuvierdawer.<ref name="Azarian31" /> Soe bak XVII<sup>-eafa</sup> is XVIII<sup>-eafa</sup> decemda, bocafa jebesa rekola dilizer, niedason va «&nbsp;lana kaikvajara is ckanefa deksuca vanfisa va ''Barocco'' ask&nbsp;».<ref name="Donabedian312">Donabédian is Thierry 1987, bu 312</ref>

Konaka serna gire solwikad&nbsp;: lana serna kene domega ke Van uzda tici XVI<sup>-eafa</sup> decemda awir, adalafa gu «&nbsp;wiltkirapaf&nbsp;» atcom dem mapeem bene istefa gamda&nbsp;; serna ke taltef Syunik gu blisikaf ''xatckar'' atcom dem volas kaatoeks yunkes va gedrafa bifa ke blira ke Kristos solwikar&nbsp;; serna ke Por poke Bitlis va tela ke Bznunik dakir, voneson va atcom riwe lujoraf is zikeyen gu Malta gamda.<ref name="Donabedian312" /> Gamdakoraf ''xatckar'' atcom wan tid riaf.<ref name="Donabedian313">Donabédian is Thierry 1987, bu 313</ref>

{| style="border: 1px black solid; margin: 12px 8px 12px 8px; text-align: left;" align="center"
! colspan="3" align="center" style="background:Wheat; color:Black" | ''Xatckar'' atcom ke tenafa rekola
|-style="background:BlanchedAlmond; color:Black" 
| width="33%"| [[File: Sevanavank khatchkar.jpg|center|180px]]
| [[File: Khatchkar from Jugha-2.jpg|center|200px]]
| [[File: Khachkar from Old Djugha 1602 img 6933.jpg|center|200px]]
|-style="background:BlanchedAlmond; color:Black" 
|{{EwavaPebuda1|''Xatckar'' atcom koe Surp Astvatsatsin ke Sevanavank tucpastaxo, balumayan bak 1653 gan Trdat&nbsp;; pona tir dem lana nakila titfisa van kusto, is gamdaytara (&nbsp;isteon&nbsp;), is Kristos (&nbsp;ticeon&nbsp;) <ref>Donabédian is Thierry 1987, bu 574</ref><ref>[[c:1653 khatchkar of Sevanavank|Afigasuteks dene Commons]]</ref>}}
|{{EwavaPebuda1|''Xatckar'' atcom ke [[Julfa]], balumayan bak 1601, nendoyen koe Echmiatsin <ref name="Donabedian434">Donabédian is Thierry 1987, bu 434</ref>}}
|{{EwavaPebuda1|''Xatckar'' atcom ke Yovhannes oluik <ref name="Donabedian434" /> ke Julfa, balumayan bak 1602 gan Grigor, nendoyen koe Echmiatsin <ref>Azarian 1978, bu 196</ref><ref>[[c:1602 Paron Hovhannes khatchkar in Vagharshapat|Afigasuteks dene Commons]]</ref>}}
|}

Tela losposafa serna ke bana rekola tir tela ke [[Julfa]] (&nbsp;XVI<sup>-eafa</sup> ik XVIII<sup>-eafa</sup> decemda&nbsp;) <ref name="Azarian31" /> koe Nakhichevan gola. Tulon awalkikxo ke [[Julfa]] vas 10000 atcom titi XX<sup>-eafa</sup> decemda azu ware 3000 abdi vilara va debak gan Azera ruldayar. Ban ''xatckar'' atcom gan iranafa yamba zo turestackayad.<ref name="Azarian31" /> Balumayan kum keraf drelk, tid lemantaf is dem kabotsakorafa xuta&nbsp;; va tanoya gamda oku balemoya koxutayana dikid isen ayaba tir zikeyena.<ref name="Donabedian313" /> Dakison va prostewa, jafasik ton tcabanes okollakisik fereon zo kaatoer ise tite atcom ok keve atcomafo nugevo va gamda dile burer.<ref>Donabédian 2007, bu 311</ref>

Tela ironokafa solwikasa serna tir tela ke Vaspurakan (&nbsp;tici XVIII<sup>-eafa</sup> decemda&nbsp;), adalafa gu lumamaf ''xatckar'' atcom dile balumayan kum batakafa trilna.<ref name="Donabedian313" />

== Ckane ==
Raporxa kan luzikasiki zo nyofad, i kan gemafa fujema ok myelga ik dace uul kopistes va lava ko rapor <ref>Ney, «&nbsp;How They Were Made, What to Look For&nbsp;»</ref> az kan bixe zo nirad ise kan zo kuritcafa giroda ok kalka tugemad aze tere gu ling zo besad.<ref name="Unesco1">«&nbsp;L’art des croix de pierre arméniennes. Symbolisme et savoir-faire des Khachkars&nbsp;», dene UNESCO internetxo</ref>

Ckane mal tavesik kal tavembik zo dear ok konolerokon.<ref name="Unesco1" />

== Kosuteks ==
Jontik ''xatckar'' atcom tid dem kosuteks divnedis va fli loviele syofayani&nbsp;: tela raporinda lidam divaykara va atcom rowin gan jontiktan noved.<ref name="Donabedian200">Donabédian 2007, bu 200</ref> ''Uncial'' (&nbsp;''erkatagir''&nbsp;) suterinda mali XI<sup>-eafa</sup> decemda, va meyunkeyen pak (&nbsp;doma is icuk ikz-&nbsp;) is dace dile krileem ke atcom isu radimak besar lize krent jontiktode tir abrotcaf.<ref name="Donabedian203">Donabédian 2007, bu 203</ref> Kosuteks loviele zo gretcad voxe dile tid fetintef nume va listuca ke atcom paked.<ref name="Donabedian200" /> Mali acku ke XIII<sup>-eafa</sup> decemda kali toza ke XIV<sup>-eafa</sup> decemda, gu imwaf cualaks isu fum zo yunked.<ref name="Donabedian203" /> Ison kotviele ayafa vola awid, pune pilkoma zo razdad.<ref name="Donabedian203" />

Bat kosuteks tid tciamaf gu deana giva ordon gu izva ik avopa ik selt ik skapa ikz-&nbsp;; ison va evla ke atcom fereon razdad, is va dace dile vegedurevla ke kimbana cugexa.<ref name="Donabedian203" /> Mali XIII<sup>-eafa</sup> decemda, yolt ke balumasik dile zo miwar.<ref>Azarian 1978, bu 30</ref>

Ostik kosuteks icde miv atcom givad. Taneon razdad da ''xatckar'' trogarn bak mialukugal vugviele zo kofaver&nbsp;: «&nbsp;gamda&nbsp;» trogarn oku «&nbsp;sugda&nbsp;» oku dace «&nbsp;sugda ke Lorik&nbsp;» zo uned.<ref name="Donabedian203" /> Dere nedid da ''xatckar'' gu yolt ke tumtik fereon zo yoltar numen batcoba alutar da atcom rotir zo ziliyayad.<ref name="Donabedian203" />

{| style="border: 1px black solid; margin: 12px 8px 12px 8px; text-align: left;" align="center"
! colspan="5" align="center" style="background:Wheat; color:Black" | Kosuteks keve ''xatckar'' atcom
|-style="background:BlanchedAlmond; color:Black" 
| width="20%"| [[File: All-Savior cross-stone 04, detail.jpg|center|150px]]
| [[File: All-Savior cross-stone, detail.jpg|center|150px]]
| [[File: Khacqar in Haxpat 16.JPG|center|150px]]
| [[File: Կեչառիս 24.jpg|center|140px]]
| [[File: Խաչքար Աստվածածին Սբ. Նշան, Մաստարա, ArmAg (5).JPG|center|120px]]
|-style="background:BlanchedAlmond; color:Black" 
|{{EwavaPebuda1|''Amenaprkich xatckar'' atcom ke 1279. Bareafa ironokafa conya bazecked&nbsp;: «&nbsp;Va Mamikon oluik saal&nbsp;!!».<ref name="Donabedian200" />}}
|{{EwavaPebuda1|''Amenaprkich xatckar'' atcom ke 1279. Mamikon oluik wetce jafasik zo miwar.<ref name="Donabedian200" />}}
|{{EwavaPebuda1|Radimak ke ''Amenaprkich xatckar'' atcom ke 1273.}}
|{{EwavaPebuda1|''Xatckar'' atcom ke Vetsik balumasik inde kosuteks keve titak miwar, 1212, Kecharis tucpastaxo.<ref name="Donabedian203" /><ref>[[c:Master Vetsik khatchkar|Afigasuteks dene Commons]]</ref>}}
|{{EwavaPebuda1|''Xatckar'' ke Mastara, moni 1210, yoltayan male kosuteks&nbsp;: «&nbsp;Tumtafa Sugda eroyaf loraf ak&nbsp;».<ref name="Donabedian203" /><ref>[[c:1210 khatchkar in Mastara|Afigasuteks dene Commons]]</ref>}}
|}

== Awalkikxo dem ''xatckar'' atcom ==
Lokotgrupafo awalkikxo dem ''xatckar'' atcom tid koe [[Noratus]] is [[Julfa]] is dere Gavar is Vardenis is Martuni.<ref name="Azarian31">Azarian 1978, bu 31</ref>
{| style="border: 1px black solid; margin: 12px 8px 12px 8px; text-align: left;" align="right" width="500"
! colspan="3" align="center" style="background:Wheat; color:Black" | Awalkikxo dem ''xatckar'' atcom koe [[Noratus]]
|-style="background:BlanchedAlmond; color:Black" 
| width="33%"| [[File: Noratus Khachkars3.jpg|center|240px]]
| [[File: 379 Noradouz Plusieurs khatchkars.JPG|center|220px]]
|}

=== Noratus ===
{{GKT|''{{small|Teliz :}}'' [[Noratus]]}}

Awalkikxo moe tawavo ke Noratus tawadayafa doda koe Gegharkunik utca <ref name="Mavian175">Mavian 2006, bu 175</ref> arte 90 km- lente Yerevan kelu ke Xayastana kentalte Sevan uzda.<ref name="Hakobyan2003" />

Vas 728 ''xatckar'' atcom ke IX<sup>-eafa</sup> ik XVI<sup>-eafa</sup> decemda ruldar <ref name="Azarian31" /> ise tir telo logijafo awalkikxo ke witafa Xayastana.<ref name="Mavian175" /> Tel losavsaf atcom tir evlakiraf gu 996 <ref name="Hakobyan2003">Hakobyan 2003</ref> isen awalkikxo vas katcalafa belca dem gavef ''xatckar'' atcom dere ruldar.<ref>Kouymjian 2007, bu 370</ref>

=== Julfa ===
{| style="border: 1px black solid; margin: 12px 8px 12px 8px; text-align: left;" align="right" width="500"
! colspan="3" align="center" style="background:Wheat; color:Black" | Awalkikxo dem ''xatckar'' atcom koe [[Julfa]]
|-style="background:BlanchedAlmond; color:Black" 
| width="33%"| [[File: Julfa-khachkars.jpg|center|300px]]
| [[File: Khachkar from Old Djugha 1602, 1603 img 6947.jpg|center|180px]]
|-style="background:BlanchedAlmond; color:Black" 
|{{EwavaPebuda1|Pakaf wiks va awalkikxo ke Julfa bak 1915}}
|{{EwavaPebuda1|''Xatckar'' atcom ke Julfa, XVI<sup>-eafa</sup> decemda, nendoyen koe Echmiatsin}}
|}
{{GKT|''{{small|Teliz :}}'' [[Julfa]]}}

Tigixo ke awalkikxo mone Julfa widava <ref name="Julfa1">«&nbsp;The History and Art of the Djulfa Cemetery&nbsp;», dene Djulfa Virtual Memorial and Museum</ref> koe Nakhichevan sokasane (&nbsp;Vaspurakan izvafa winka ke Armena&nbsp;) koe [[Azera]] jowon ice [[Irana]].<ref>Baltrušaitis is Kouymjian 1986, bu 9-10</ref> Welmot ke awalkikxo tiyir 1600 m² kale [[Aras (kuksa)|Aras kuksa]] moe baroyi kesi.<ref name="Julfa1" />

Bato awalkikxo tiyir telo logijafo dem ''xatckar'' atcom koe izvafa Armena <ref name="Donabedian160" /> (&nbsp;10000 olkoy titi XX<sup>-eafa</sup> decemda az ware 3000 abdi vilara&nbsp;)<ref name="Donabedian314">Donabédian 2007, bu 314</ref> Lo atcom kum keraf drelk, ontinaf is tiguaf tiyir evlaf gu tena ke XVI<sup>-eafa</sup> decemda ik toza ke XVIII<sup>-eafa</sup> ise tiyid warzeks ke aptolafa serna.<ref name="Donabedian313" /> Tel losavsaf soe tiyir ke 1160 <ref>Kouymjian 2007, bu 371</ref> isen konakar ke tena ke XV<sup>-eafa</sup> decemda.<ref name="Donabedian370">Kouymjian 2007, bu 370</ref> Isen yonar kali XVIII<sup>-eafa</sup> decemda zo epuyud.<ref name="Azarian31" />

Vilara va awalkikxo kaiki [[TSSS|sovietafa]] rekola bak 1998 zo bokar viele 800 ''xatckar'' atcom zo grivegedud voxen sopura nope kevotcera ke UNESCO zo nonur.<ref>«&nbsp;ICOMOS World Report 2002-2003 on monuments and sites in danger (Azerbaijan)», dene ICOMOS</ref> Wori awalkikxo bak 2002 ik 2003 kan «&nbsp;vilasa sopura azedena gan bowere ke Azera&nbsp;» zo kalvilar, i kan sopura elpatayana is afigasuteyena male jowa ke Irana.<ref>Petrosyan 2011, bu 75</ref> Bata vilara tir olkom ke azerafa sugara va armenafa izvafa tigira koe Nakhichevan.<ref>Pickman 2006</ref>

== Xatckar bak rekeugal ==
=== Koe [[Xayastana]] ===
Ota ke ''xatckar'' atcomeem zo rotuldinejer <ref name="Ney">Ney, «&nbsp;A Perfect Form: 13th-14th centuries&nbsp;»</ref>, voxen trakut da mon 40000 koe sokasane ke Xayastana wan tid.<ref name="Ney" /> UNESCO grustaks va kotak vas alub-kunoy koe sutelaks dakter.<ref name="Unesco1" />

Mwa ke 11/04/2013 va ''xatckar'' atcom koe loma dem izvafa bedablafa kiewega pular, i dem kiewega torigina gu pilkaca ke sokasane ke Xayastana num meroripindana.<ref>(hy) « ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ԵՎ ՕՏԱՐՄԱՆ ՈՉ ԵՆԹԱԿԱ ՊԱՏՄՈՒԹՅԱՆ ԵՎ ՄՇԱԿՈՒՅԹԻ ԱՆՇԱՐԺ ՀՈՒՇԱՐՁԱՆՆԵՐԻ ՄԱՍԻՆ », dene Vedeyafa Koka ke sokasane ke Xayastana,‎ 11/04/2003</ref>

Yon tulokany den Izvafa Tcila ke Armena koe [[Yerevan]] is anam wevala ke Echmiatsin zo arbureyed (&nbsp;tulon lan ''xatckar'' atcom ke 991 ke Noratus is lanar ke 1291 ke Goshavank&nbsp;).<ref>«&nbsp;Armenian Sculptural Reliefs&nbsp;», dene History Museum of Armenia</ref> Debak ruldas va lo atcom koe Xayastana re tir awalkikxo ke [[Noratus]].

Epura va ''xatckar'' atcom nelkon caxaf mali 1960<sup>-e</sup> sanda koe Xayastana al zo ginur, voxen warzaf grabom va atcom ke mialukugal me rotukevlad. Va balumasik va ''xatckar'' atcom koe Yerevan rowit.

<div align="center">
{| style="border: 1px black solid; margin: 12px 8px 12px 8px; text-align: left;" align="center"
! colspan="3" align="center" style="background:Wheat; color:Black" | Refa epura va ''xatckar'' atcom
|-style="background:BlanchedAlmond; color:Black" 
| width="33%"| [[File: Stone carver Khachkar.jpg|center|240px]]
| [[File: Խաչքարի արհեստանոց.JPG|center|240px]]
| [[File: Khachkar carver, Ijevan.png|center|240px]]
|-style="background:BlanchedAlmond; color:Black" 
| align="center" style="padding: 0px 6px 0px 6px; background:BlanchedAlmond" |{{EwavaPebuda1|Yambik epus va ''xatckar'' atcom, Yerevan}}
|{{EwavaPebuda1|Balumaxo ke yambik va ''xatckar'' atcom, Yerevan}}
|{{EwavaPebuda1|Yambik epus va ''xatckar'' atcom, Ijevan}}
|}
</div>

=== Koe [[Artsakh]] ===
Wetce pakava ke izvafa Armena, Artsakh gola vas jontik ''xatckar'' atcom ruldar.<ref name="Donabedian87" />

== Vayaks va xatckar atcom ==
{{TelizSanegaks
|vergumvelt = Vayaks is teliz icde ''xatckar'' atcom
|ewava = Armeniancrossstone.jpg
|mante = 90%
|talterast = 5%
|krent = <small>&nbsp;
* (en) Gohar Abrahamyan, ''Armenian khachkar art on UNESCO’s list of intangible cultural heritage of humanity'', ArmeniaNow.com, 18/11/2010.
* (hy, ru, en) Levon Azarian, ''Խաչքարեր / Хачкары : Armenian Khatchkars'', Yerevan, Ed. Erebuni,‎ 1978, 213 bu (ASIN B000TD1OSK)
* (en) Jurgis Baltrušaitis is Dickran Kouymjian, ''Julfa on the Arax and its funerary monuments'', koe Dickran Kouymjian, Armenian Studies, Lisboa, Calouste Gilbenkian Foundation, 1986, bu 9-53.
* (fr) Jean Chevalier is Alain Gheerbrant, ''Dictionnaire des symboles'', Paris, Ed. Laffont/Jupiter, coll. « Bouquins », 1995, 1060 bu (ISBN 978-2-221-50319-5).
* (fr) Sirarpie Der Nersessian, ''L'art arménien'', Paris, Flammarion, coll. « Arts et métiers graphiques », 1977, 272 bu (ISBN 2-7004-0027-5).
* (fr) Patrick Donabédian is Jean-Michel Thierry, ''Les arts arméniens'', Paris, Ed. Mazenod, 1987, 623 bu (ISBN 2-85088-017-5).
* (en) Patrick Donabédian, ''The History of Karabagh from Antiquity to the Twentieth Century'', koe Levon Chorbajian, Patrick Donabedian, Claude Mutafian, ''The Caucasian Knot: The History and Geopolitics of Nagorno-Karabagh'', Zed Books Ltd, 1994 (ISBN 978-1856492881), bu 51-109.
* (fr) Patrick Donabédian, ''Le khatchkar'', koe Jannic Durand, Ioanna Rapti is Dorota Giovannoni, ''Armenia sacra — Mémoire chrétienne des Arméniens (IVe – XVIIIe siècle)'', Paris, Somogy / Musée du Louvre, 2007 (ISBN 978-2-7572-0066-7), bu 153-175, bu 310-322
* (fr) Patrick Donabédian, ''Les inscriptions lapidaires sur les khatchkars'', koe Claude Mutafian, ''Arménie, la magie de l'écrit'', Paris, Somogy, 2007 (ISBN 978-2-7572-0057-5), bu 200-203.
* (fr) Patrick Donabédian, ''Le khatchkar, un art emblématique de la spécificité arménienne'', koe Isabelle Augé is Gérard Dédéyan, ''L’Église arménienne entre Grecs et Latins, fin XIe - milieu XVe siècle'', Paris, Geuthner, 2009 (ISBN 978-2705338183), bu 151-168.
* (fr) Patrick Donabédian, ''Les khatchkars'', koe Dickran Kouymjian is Claude Mutafian, ''Artsakh / Karabagh : Jardin des arts et des traditions arméniens'', Paris, Somogy éditions d'art, 2011 (ISBN 978-2-7572-0455-9), bu 85-103.
* (fr) Nina Garsoïan, ''Indépendance retrouvée : royaume du Nord et royaume du Sud (IXe – XIe siècle) — Le royaume du Nord'', koe Gérard Dédéyan, ''Histoire du peuple arménien'', Toulouse, Privat, 2007 (1re éd. 1982) (ISBN 978-2-7089-6874-5), bu 243-274.
* (fr) Vigen Ghazarian, ''Les « Commentaires des Tables des Canons comme sources arméniennes médiévales de la théorie de l'art ornemental'', koe Claude Mutafian, ''Arménie, la magie de l'écrit'', Paris, Somogy, 2007 (ISBN 978-2-7572-0057-5), bu 111-117.
* (en) Julia Hakobyan, ''Life in the Monuments of Death: A visit to the cemetery village, Noratus'', dene ArmeniaNow.com, 12/09/2003.
* (en) Robert H. Hewsen, ''Armenia : A historical Atlas'', Chicago is London, The University of Chicago Press, 2001 (ISBN 0-226-33228-4).
* (en) O. Kh. Khalpakhchian, ''Architectural Ensembles of Armenia, 8 c. B.C. - 19 A.D.'', Moskva, State Mutual Book & Periodical Service, 1980.
* (fr) Edmond Khayadjian, ''Archag Tchobanian et le mouvement arménophile en France'', Centre national de documentation pédagogique, 1986.
* (en) John Brady Kiesling, ''Rediscovering Armenia : An Archaeological/Touristic Gazetteer and Map Set for the Historical Monuments of Armenia'', Yerevan, 2009, 71 bu.
* (en) Dickran Kouymjian, ''Sculpture'', koe ''The Arts of Armenia'', Lisboa, Calouste Gulbenkian Foundation, 1992.
* (fr) Dickran Kouymjian, ''Architecture et sculpture, les derniers feux'', koe Jannic Durand, Ioanna Rapti is Dorota Giovannoni, ''Armenia sacra — Mémoire chrétienne des Arméniens (IVe – XVIIIe siècle)'', Paris, Somogy / Musée du Louvre, 2007 (ISBN 978-2-7572-0066-7), bu 366-384.
* (fr) Jean-Pierre Mahé, ''Christologie et spiritualité dans le Caucase'', Bulletin de l'Association française des amis de l'Orient, vol. 45,‎ 2000, bu 11-16.
* (fr) Jean-Pierre Mahé, ''Le christianisme arménien avant et après l’islam : rupture et modernité'', koe Jannic Durand, Ioanna Rapti is Dorota Giovannoni, ''Armenia sacra — Mémoire chrétienne des Arméniens (IVe – XVIIIe siècle)'', Paris, Somogy / Musée du Louvre, 2007 (ISBN 978-2-7572-0066-7), bu 115-120.
* (fr) Sèda Mavian, ''Arménie'', Paris, Hachette, coll. « Guides Évasion », 2006, 286 bu (ISBN 978-2-01-240509-7).
* (fr) Rouben Mélik, ''La poésie arménienne : anthologie des origines à nos jours'', Paris, Les Éditeurs français réunis, 1973.
* (en) Rick Ney, ''Lori marz'', Tour Armenia, 2007, 65 bu.
* (en) Richard L. Ney, ''The Gift of Stone'', Tour Armenia.
* (fr) Hamlet Petrosyan, ''La sculpture médiévale arménienne et les khatchkar : pierres-croix'', koe Gabriella Uluhogian, Boghos Levon Zekiyan, Vartan Karapetian, ''Arménie : Impressions d'une civilisation'', Milano, Skira, 2011, bu 69-75.
* (en) Sarah Pickman, ''Tragedy on the Araxes'', dene Archaelogy, Archaeological Institute of America, 30/06/2006.
* (en) Lisa Siraganian, ''Telling a Horror Story, Conscientiously: Representing the Armenian Genocide from Open House to Ararat'', koe Jennifer Lise Burwell is Monique Tschofen, ''Image and territory : Essays on Atom Egoyan'', Waterloo, Wilfrid Laurier University Press, 2007, bu 133-156.
* (en) Alexander Sosnowski, ''The Georgia Syndrome'', Mauer Verlag, 2011, 186 bu (ISBN 978-3-86812-253-4).
* (en) Frederick Starr, ''The Legacy of History in Russia and the New States of Eurasia'', M. E. Sharpe, 1994 (ISBN 978-1-56324-353-0).
* (fr) Nicole Thierry, ''Le temps de la croisade (fin XIe -fin XIVe siècle) — L'éclosion artistique des XIIIe et XIVe siècles'', koe Gérard Dédéyan, ''Histoire du peuple arménien'', Toulouse, Privat, 2007 (1re éd. 1982)  (ISBN 978-2-7089-6874-5), bu 362-375.
</small>}}== Vuestexa ==
{{Vuestexeem2}}
{{Teliz toleaf briz}}
{{UNESCO MeugaGadakiewegiyelt
|dikiks= Yamba ke armenafa gamdaraporxa ; leceva is grupaskira ke xatckar atcom
|ewava = Armeniancrossstone.jpg
|pebuda = ''Khatchkar sirun xatc (&nbsp;Listafa gamda&nbsp;), XIII<sup>-eafa</sup> decemda, mone Dsegh
|UNESCO seg = [[Europa]]
|patectanilt = Flag of Armenia.svg
|patecta = [[Xayastana]]
|vexala = Matcafa vexala
|ilana = 2010
|UNESCO krent = {{center|'''Yamba ke armenafa gamdaraporxa ; leceva is grupaskira ke xatckar atcom.'''}}
Xatckar tir atcom ridon rayana is balumayana kum rapor gan yambudik koe Armena ok vanmiae doda ke armenaf divlamasikeem. Va atayaf aveg is kimbasa raporxa is senteja satcon zanudar ise va golera wal meloraf ind isu loraf tudrikar.<br/>
Ontine ke ''xatckar'' atcom tir vas cugon 1.5 m- isen balumayana gamda ton zikexa daykesa moe leca ke awalt ok kotabek do darkasaberopaf fum balumayan kum rapor is kaatoes va ruxa ik sulem ik koredik tigir.<br/>
''Xatckar'' kum rapor ke gola gubeon zo ilbodeyer ise kan luzikasiki is sadja ik fujema is myelga zo balumayar. Azon balumayan fum kan bixeme zo nirayad. Arbeksam is mebelaca kum kuritcafa giroda ik kalka zo vreparleyed aze kotak zo lingeyer.<br/>
Moi kalskura, ''xatckar'' atcom bal alkafa fiptarama zo koinkeyer. Kumziliyin is ziliyayan, ''xatckar'' atcom vuroler dis va tumtafi roti is ropomas ik ronendas ik rocenes ik rokseras va blirapa ok namira ok walara va giwara va gloga.<br/>
Kot ''katckar'' atcom ke lo 50000 koe Armena va intafa pona dir nume mek tir oltavaf gu betar. Grupaskira va ''xatckar'' yason ok wal tavesik is tavembik zo dear, kotaveson va prostewafa nuva isu fum is bristuson va golafa pilkovuca is pilkafa luwira.
|UNESCO vuestexa = [https://ich.unesco.org/en/RL/armenian-cross-stones-art-symbolism-and-craftsmanship-of-khachkars-00434?RL=00434]
}}
<div align="right">__TOC__</div>
{{Teliz tena}}
[[Loma:Armena]]
{{#invoke:Interwiki|interwiki|qid=Q654476}}
__NOEDITSECTION__
Xatckar ( okon khachkar, armenavon խաչքար sugdalakiraf gu « gamdaraporxa ») tir livakoraf ok rontagentimaf atcom balumayan gu tanoya ok konaka gamda do fereon zikexa is dile ayafa vola is kosuteks. Ton aptolaca ke armenafa yamba, moe varafo tawavo ke izvafa Armena darekeon tigiyir ise koe Xayastana is Artsakh rekeon zo nendoyeper.

Bat grabom rayan ok blonjayan ok dzetaf ok amudaf, gubeon ontinaf vas 1 ik 2 m- is mantaf vas 0.5 ik 1.5 m- is vaf vas 10 ik 30 cm-, va siofayani ok kimbasi ok djazafi fli tikid ; va « xatckar awalkikxo » dum koe Noratus ok Julfa abdi vilara dile tadled. Va enilt ke armenafa grekafa alka viwazed nume va xonukera ke Yesus Kristos vols inafa lorafa tuwava ton bliaal me kaatoed.

Yambizva ke xatckar atcomeem gu balemoya rekola jadion zo solzarter : xantafa rekola wali IV-eafa is IX-eafa decemda, az tela ke redura is tazukoyera wali IX-eafa is XI-eafa decemda, az tela ke tenukera is tukotunara wali XII-eafa is XIII-eafa decemda, az tela tenafa wali XIV-eafa is XVII-eafa decemda. Nekev warzafa vonera mali 1960-e sanda, witaf xatckar atcom va telyon pulukaf me tukevlad.

Mali 17/11/2010, « yamba ke armenafa gamdaraporxa ; leceva is grupaskira ke xatckar atcom » tir ke vexala dem meugafa arayafa ayikafa gadakiewega ke UNESCO.

 Xatckar, « gamdaraporxa » 
 Ravlemxanta 
Armenavon, xatckar ravlem ( խաչքար ) tir dem toloya tadlexa : xatc ( gamda, խաչ ) az kar ( rapor, քար ). Donabédian is Thierry 1987, bu 123 Acum yolt vas « gamdaraporxa » num « gamda keve rapor » Donabédian is Thierry 1987, bu 613 rusunon sugdalar. Ferefa kalkotavara gu « raporgamda » tire tir rolafa kiren xatckar atcom gubeon me tir gamdakoraf. 

 Tentura 
Xatckar atcom tid lana balumarinda nutisa « tela lodadalafa ke Armena », kottode ordafa gu armenafa yamba Der Nersessian 1977, bu 192 ik dace « migaf is arayaf tazuk pilkafa gu Armena ». Donabédian 2011, bu 87  Xatckar tid « livakoraf ok rontagentimaf atcom [...] balumayan gu tanoya ok konaka gamda do fereon zikexa is dile ayafa vola is kosuteks »  Zikexa ke atcom ronon vodjuyun  keve taltef abduak Donabédian 2007, bu 154 is trenaskon Petrosyan 2011, bu72. balumayan ton seyta Donabédian 2007, bu 153. Malsavena raporinda sye tir lizukaf is mildackaf rapor : drelk ok burgi ok andesite ok felsite ok yoot. Donabédian 2007, bu 313

Ontine ke xatckar atcom jadion tir vas 1.5 ik 2 m- ; va tulok tis vas 6 m- ( toda ke toloy xatckar evlon gu 1194 koe Aprank koe vema ke Ereznka poke ref Erzincan ) soe trasit . Mante vas miala ke ontine ke xatckar ( vas mialukon 0.5 ik 1.5 m- )  luxeon loviele milvodar ; xatckar atcom ke Julfa ( Nakhichevan ) soe tid radef : ontine jadion tir vas jonbarafe gu mante.  Isen pwerte ke atcom tir vas 10 ik 30 cm-. 

Toloy ord ke xatckar atcom tid ton pilkovaf tazuk :
 tewawor xatc ( Թեվավոր խաչ ) : laviuca ke atcom tir ton « gamda dem nutaf meem » Donabédian 2007, bu 155.;
 ormnapak xatc ( Որմնափակ խաչ, gamda foltenafa gu kijaxa ) ok xatc karamatur ( խաչքար-մատուռ, amudatcom ) : xatckar ko teca amudama zo blonjayad. 

 Konak ordaf xatckar atcom center|150px center|150px center|150px center|150px center|150px

Xatckar atcom tid :
 lotode, rayan moe snak az fartuyun gu istok , moe dile nugevo, koe bumaxo ok poke atayxo ;
 blonjayan koe rebava ke atayxo ;
 dzetaf, trabe rontion balumayan koe pist.

 Amidaf ordaf xatckar atcom center|200px center|200px center|200px
 Fli 
Xatckar atcom baron benelon yordad :
 atayesi fli : xatckar mantode tir blikera mu glogagiwara va bundasik ik vuwik ( ordaf tazukoy tir : « bata gamda ta tcelmara va glogagiwara va X... ik vuwikeem pu Lorik zo rayar ») ;
 kimbasi fli, loon riafi : xatckar atcom va zabdura ik vegedura ik sayakafa cenera ikz- kimbar ;
 djazafi fli, loeke riafi : xatckar yoltkiraf gu tsasman ( Ցասման ) va nendara ok kevotcera va degrik ok tuwavafa zexa zanudar. 

Bumaf xatckar atcom wetce ninke ke tawova ok kelda ok jowa dere zo rozanudayad.Donabédian 2007, bu 161

 Lecuca 
Lecuca ke xatckar atcom tir ke intafe sare ke vanblira koe Armena : xatckar tir « cugaca ke intaf enilt », ke dan tentura bak VIII-eafa decemda tujradon gu Hovhannes Katholikos ke Odzun zo tubograr : « tana zolonafa exaksara ke soluma solparsasa va Armena gu ellasafa is latinafa tamava. »Donabédian 2009, bu 151 Lorafa tuwava ke Kristos bam zo abdufir numen inafa awalkera me zo kaatoer. Sedme Mkhitar Goch rokopik : « Ellasik is sakartvelik va ewava loeke porad voxen armenik va gamda » Donabedian 2009, bu 154. Gamda me tir « rejdesiki va Kristos [...] ewava va gamdaytas gerot » vols « bliaal, i leca ke cenera va awalk » Donabedian 2009, bu 156. Wetce rayan atcom, « bat xuf vegeduks va remfira ke blisa gaelera co lecar... »

Sedme ewa ke Jean-Pierre Mahé aptacik va kavkazafa vayara :

Ison, koe sanefa folira, kot xatckar atcom vas kimi ke Garifa Gamda dogiskir. « Va lanyona kerdelapa ke armenafa aptuca icde swavay is alkolk is listucafa redura cugeke yunker. »

Tere, trenafa adala ke zikexa ke xatckar atcom va « teniskafa bidga [...] veyburesa va bulafa rowinuca is pilkovafo po gu tumtafa sugda » redur.

 Izva 
Izva ke yamba ke xatckar atcom gu balemoya rekola zo gipular : rekola ke xanta melanafa wali IV-eafa is IX-eafa decemda, az tela ke redura is tazukoyera, az tela wali IX-eafa is XI-eafa decemda, az tela ke tenukera is kotunuca wali XII-eafa is XIII-eafa decemda, az tenafa rekola wali XIV-eafa is XVII-eafa decemda.Azarian 1978, bu 29 is 31

 Xanta ? 
Lan aptacik trakud da xatckar atcom co tid vey prostewa ke abdiizvugal : batinde co tid vey oxileem mali raporey dum tel ke Zorats Karer, don visap raporey ( datcon ice Aragats mefta isu Gegham )Azarian 1978, bu 27, is atcom ke Urartu lize gamda dile kevon zo loplekuyud, is kristevaf atcom ke abdiarabaf ugal Donabédian et Thierry 1987, bu 124, is lanyona briva dum telyona ke Odzun, ke mila rekola.

 Savsaf raporey center|200px center|200px center|100px center|200px

Kore bana toloya ironokafa tula va awira ke xatckar atcom rotir yordayad  viele Armena gu arabafa felira tici IX-eafa decemda va int tunuyar, pune xatckar va zinera va toloya ra lokase daned, i va bata ra jadifa ( raporaf atcom ) is bana kristevafa vox apton armenafa.

 Redura is tazukoyera 
Bata rekola wali IX-eafa decemda is toza ke XII-eafa tir tela tazukoyesa va rigotaf nelkoteem abiceke kaikion arapenitin.

Taneaf xatckar atcom bak IX-eafa decemda awid, bak armenaf malblirugal gazon Bagration prostelay Garsoyan 2007, bu 264 radimi arabafa miremba. Sinafa xanta koe taltefa Syunik gola ( re Gegharkunik ) tigir, voxen ko varafa patecta kalion zo mopled aze laninde zo tugolayad.Donabédian is Thierry 1987, bu 124 Xatckar atcom rayan koe Garni bak 879 gan Katranide gazikya vey ke Syunik gola is kur- ke Akhot I, wetce tel losavsaf evlakiraf atcom fereon zo atoer. Soe lan xatckar evlakiraf gu 876 koe Hortun ( gola ke Ararat gola ) krulder. Ostik koe Martakert gola, levak ke lanar xatckar atcom re griawiyis tir dem evla vas 853.

Tore atcom tid granaf dem opelafa zikexa. Ticak gitir vizuaf ok anamkamaf. Tanoy ivamuf atcom dere krulder ( vas 1.80 m- koe Talin ). Rontagentimaf tazuk bak anton X-eafa decemda mupewer azen bak toleaf lik ke XII-eafa decemda ticak ton ayaba rotir ta nendara va zikexeem zo tulivar.

 center|100px center|100px center|220px center|200px

Tore, zikexa opelon tir dem istefa gamda moe nugek dem toloya krilafa toa Der Nersessian 1977, bu 194, i moe « ruxaf nazbal » ke gamda. Bata gamdinda latinordafa tir dem tsokaf matek dem fixukorafa otsa kadasa tagra wali X-eafa is XII-eafa decemda, is batinde « vanlaumasa va aflara va ruxafa tuwava ke inta »; bak XII-eafa decemda bata gamda tir dem toloya anamefa gamda vas lopinaf lum ( lana leca ape ke Golgotha ), ok dile balemoya sotre tanoya koe kotu amu.Donabédian 2007, bu 156 Toloya toa oku toafa gama loviele luxeon tid katanayana gu gluyaxa tite nugek ke gamda az dotolmilon voneyena ton livoda ok tiora, dem otsa ist gamda ; toleafa tola titon dile zo voneyer.Donabédian 2007, bu 157 Bata tola mali IX-eafa decemda rotir « ton tsenke », arabon turestayana is ape taneatomon awiyisa koe Horodomos tucpastaxo.Donabédian is Thierry 1987, bu 168 Leve nugek ke gamda, va ridja ok diemuk ik dace lujor katrasit. Kotak gu tra mali tena ke X-eafa decemda zo kobuder, loviele ton fumekafa skenza moe brivama.Donabédian is Thierry 1987, bu 158

Adre zikes fum  ( kuvime is centa ) azu darkasaberopaf Der Nersessian 1977, bu 195 awid : mali X-eafa decemda koe alavayaxa  is xuta az adre mali XI-eafa decemda keve ludev ke atcom.Donabédian 2007, bu 158 Ayafa vola kali XII-eafa decemda luxeon metid.Donabédian 2007, bu 159

 Pelava 
Yamba ke xatckar atcom to bak XIII-eafa decemda edaver, nope ota is zikesa kuluca danedisa va cugunaykafa deksuca ke lanyon balumasik.Donabédian is Thierry 1987, bu 205

Rontagentimaf tazuk ke atcom tir preksa ( ivamuf xatckar atcom wan tid riaf ) Afigasuteks va atcom isen istefa gamda tazukarumur ( soe valeveon ) . Warzaf fum awid : krilafa gamda gan nubeem ( tulon xatckar dene Louvre tcila, valeveon ) ok dace pandeem rotikaplekus va toloya toa  dile zo bured. Kali XV-eafa decemda, volas kaatoeks keve snak vonewed : Kristos ton aliuca vanmiae pumkik ok balemoy blisik, ok nakila ke Evangil, ok firvisik okz-.Der Nersessian 1977, bu 199Donabédian is Thierry 1987, bu 160 Aname istefa gamda bak XIII-eafa decemda dere awid : taka ke Kristos tice gamda zo kaatoer isen tela ke Adam titeon. Fum va gamdaytara moe istefa gamda dere vanblir neke zavzar riaf gu abic atcom tici XIII-eafa decemda. Lana inda yoltkirafa gu Amenaprkich ( Ամէնափրկիչ, « Giwasik va kottan ») keve ant balemoy atcom ke 1270-e sanda valente patecta zo gruper Donabédian 2007, bu 160, nitesa vas kaatoera va solgamdara dem Nikodemos soltioltes va cepta is Ketya is Yohannes grekik is Yosep Atto Arimatayas.Donabédian is Thierry 1987, bu 206 Sanefa folira va selasa tegira ke bata atcominda kaxaar nume gu teco tumtaxo al torigiyir.Azarian 1978, bu 29

 Amenaprkich xatckar atcom center|180px center|200px center|200px center|200px

Nugek ke gamda, dem toloya toa, luxeon re gitir gluyanaf gu maserk ( gluyanaf imwakiraf nugek ) ok kenda ( kendakiraf imwakiraf nugek ) ok dace lefereon mecoba ( griuzianaf imwakiraf nugek ) ; abictode gu imwakirafa taya zo ikaplekuyur. Ware bak XIII-eafa decemda, titak ke gamda wan vonewer : fetinte tuwalzawer , ton tec gamdakoraf poz ; va kaatoeks va awalkik ok firvisik ton tcabanes okollakisik dere rokatrasir. Tra aname buneks milugale vanpir arbenafa tra ok kaikion traga  ok dace jonvidilaca. Dile dace giskisa brivama griawid.

Jadion, gedrucapa ke zikexa va pulasa yovara tuesar. Konaka serna darimon gu XIII-eafa is XIV-eafa decemda soe zo rowaltrakud : tela ke Vayots Dzor ( koe tulon Noravank ) don Momik, adalafa gu pintotafa skura va kadimefa zikexa kan imust, is tela ke Artsakh ( koe Dadivank is Gtishavank ) kum dugaf ugot ( nusamaf drelk ) dem zikexa otsakirafa gamda keve livafa toakoraca dem blisik : kumzilis Kristos ok talas pumkik , ok tela ke Gugark.Donabédian 2007, bu 12 Geeon is talteon va serna ke ontinafa Armena katrasit, dem tulok vas cugon 5 m- fereon zikenaf gu gelang, is va tela ke Rshtunik ( gee Van uzda ) dem toakoraca is birtafa roda turestayana gan turkamongolafa warzera ke Ahlat, is va tela ke Vaspurakan dem vierdapafa zikexa, is va tela ke Bznunik ( talte Van uzda ) warzesa va xatckar atcom vas fereon loon 4 m-.Donabédian is Thierry 1987, bu 262

 center|200px center|200px center|140px center|200px

 Tenafa rekola 
Tolgenira ke Selçuk az tela mongolafa va yamba va xatckar atcom nonupur, voxen prostewa bak XVI-eafa is XVII-eafa decemda zo ginur viele patecta gu persafa Armena isu turkafa zo solzarter.Azarian 1978, bu 31 Xatckar ke bana rekola va caxaf atcom anton zanudackad nume mea tid kan skureka ke mialukugal isen zikexa tir opelackafa Der Nersessian 1977, bu 242  is namafa maneke tutankomawer ise tuvierdawer. Soe bak XVII-eafa is XVIII-eafa decemda, bocafa jebesa rekola dilizer, niedason va « lana kaikvajara is ckanefa deksuca vanfisa va Barocco ask ».Donabédian is Thierry 1987, bu 312

Konaka serna gire solwikad : lana serna kene domega ke Van uzda tici XVI-eafa decemda awir, adalafa gu « wiltkirapaf » atcom dem mapeem bene istefa gamda ; serna ke taltef Syunik gu blisikaf xatckar atcom dem volas kaatoeks yunkes va gedrafa bifa ke blira ke Kristos solwikar ; serna ke Por poke Bitlis va tela ke Bznunik dakir, voneson va atcom riwe lujoraf is zikeyen gu Malta gamda. Gamdakoraf xatckar atcom wan tid riaf.Donabédian is Thierry 1987, bu 313

 Xatckar atcom ke tenafa rekola center|180px center|200px center|200px

Tela losposafa serna ke bana rekola tir tela ke Julfa ( XVI-eafa ik XVIII-eafa decemda )  koe Nakhichevan gola. Tulon awalkikxo ke Julfa vas 10000 atcom titi XX-eafa decemda azu ware 3000 abdi vilara va debak gan Azera ruldayar. Ban xatckar atcom gan iranafa yamba zo turestackayad. Balumayan kum keraf drelk, tid lemantaf is dem kabotsakorafa xuta ; va tanoya gamda oku balemoya koxutayana dikid isen ayaba tir zikeyena. Dakison va prostewa, jafasik ton tcabanes okollakisik fereon zo kaatoer ise tite atcom ok keve atcomafo nugevo va gamda dile burer.Donabédian 2007, bu 311

Tela ironokafa solwikasa serna tir tela ke Vaspurakan ( tici XVIII-eafa decemda ), adalafa gu lumamaf xatckar atcom dile balumayan kum batakafa trilna.

 Ckane 
Raporxa kan luzikasiki zo nyofad, i kan gemafa fujema ok myelga ik dace uul kopistes va lava ko rapor Ney, « How They Were Made, What to Look For » az kan bixe zo nirad ise kan zo kuritcafa giroda ok kalka tugemad aze tere gu ling zo besad.« L’art des croix de pierre arméniennes. Symbolisme et savoir-faire des Khachkars », dene UNESCO internetxo

Ckane mal tavesik kal tavembik zo dear ok konolerokon.

 Kosuteks 
Jontik xatckar atcom tid dem kosuteks divnedis va fli loviele syofayani : tela raporinda lidam divaykara va atcom rowin gan jontiktan noved.Donabédian 2007, bu 200 Uncial ( erkatagir ) suterinda mali XI-eafa decemda, va meyunkeyen pak ( doma is icuk ikz- ) is dace dile krileem ke atcom isu radimak besar lize krent jontiktode tir abrotcaf.Donabédian 2007, bu 203 Kosuteks loviele zo gretcad voxe dile tid fetintef nume va listuca ke atcom paked. Mali acku ke XIII-eafa decemda kali toza ke XIV-eafa decemda, gu imwaf cualaks isu fum zo yunked. Ison kotviele ayafa vola awid, pune pilkoma zo razdad.

Bat kosuteks tid tciamaf gu deana giva ordon gu izva ik avopa ik selt ik skapa ikz- ; ison va evla ke atcom fereon razdad, is va dace dile vegedurevla ke kimbana cugexa. Mali XIII-eafa decemda, yolt ke balumasik dile zo miwar.Azarian 1978, bu 30

Ostik kosuteks icde miv atcom givad. Taneon razdad da xatckar trogarn bak mialukugal vugviele zo kofaver : « gamda » trogarn oku « sugda » oku dace « sugda ke Lorik » zo uned. Dere nedid da xatckar gu yolt ke tumtik fereon zo yoltar numen batcoba alutar da atcom rotir zo ziliyayad.

 Kosuteks keve xatckar atcom center|150px center|150px center|150px center|140px center|120px

 Awalkikxo dem xatckar atcom 
Lokotgrupafo awalkikxo dem xatckar atcom tid koe Noratus is Julfa is dere Gavar is Vardenis is Martuni.Azarian 1978, bu 31
 Awalkikxo dem xatckar atcom koe Noratus center|240px center|220px

 Noratus 

Awalkikxo moe tawavo ke Noratus tawadayafa doda koe Gegharkunik utca Mavian 2006, bu 175 arte 90 km- lente Yerevan kelu ke Xayastana kentalte Sevan uzda.

Vas 728 xatckar atcom ke IX-eafa ik XVI-eafa decemda ruldar  ise tir telo logijafo awalkikxo ke witafa Xayastana. Tel losavsaf atcom tir evlakiraf gu 996 Hakobyan 2003 isen awalkikxo vas katcalafa belca dem gavef xatckar atcom dere ruldar.Kouymjian 2007, bu 370

 Julfa 
 Awalkikxo dem xatckar atcom koe Julfa center|300px center|180px

Tigixo ke awalkikxo mone Julfa widava « The History and Art of the Djulfa Cemetery », dene Djulfa Virtual Memorial and Museum koe Nakhichevan sokasane ( Vaspurakan izvafa winka ke Armena ) koe Azera jowon ice Irana.Baltrušaitis is Kouymjian 1986, bu 9-10 Welmot ke awalkikxo tiyir 1600 m² kale Aras kuksa moe baroyi kesi.

Bato awalkikxo tiyir telo logijafo dem xatckar atcom koe izvafa Armena  ( 10000 olkoy titi XX-eafa decemda az ware 3000 abdi vilara )Donabédian 2007, bu 314 Lo atcom kum keraf drelk, ontinaf is tiguaf tiyir evlaf gu tena ke XVI-eafa decemda ik toza ke XVIII-eafa ise tiyid warzeks ke aptolafa serna. Tel losavsaf soe tiyir ke 1160 Kouymjian 2007, bu 371 isen konakar ke tena ke XV-eafa decemda.Kouymjian 2007, bu 370 Isen yonar kali XVIII-eafa decemda zo epuyud.

Vilara va awalkikxo kaiki sovietafa rekola bak 1998 zo bokar viele 800 xatckar atcom zo grivegedud voxen sopura nope kevotcera ke UNESCO zo nonur.« ICOMOS World Report 2002-2003 on monuments and sites in danger (Azerbaijan)», dene ICOMOS Wori awalkikxo bak 2002 ik 2003 kan « vilasa sopura azedena gan bowere ke Azera » zo kalvilar, i kan sopura elpatayana is afigasuteyena male jowa ke Irana.Petrosyan 2011, bu 75 Bata vilara tir olkom ke azerafa sugara va armenafa izvafa tigira koe Nakhichevan.Pickman 2006

 Xatckar bak rekeugal 
 Koe Xayastana 
Ota ke xatckar atcomeem zo rotuldinejer Ney, « A Perfect Form: 13th-14th centuries », voxen trakut da mon 40000 koe sokasane ke Xayastana wan tid. UNESCO grustaks va kotak vas alub-kunoy koe sutelaks dakter.

Mwa ke 11/04/2013 va xatckar atcom koe loma dem izvafa bedablafa kiewega pular, i dem kiewega torigina gu pilkaca ke sokasane ke Xayastana num meroripindana.(hy) « ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ԵՎ ՕՏԱՐՄԱՆ ՈՉ ԵՆԹԱԿԱ ՊԱՏՄՈՒԹՅԱՆ ԵՎ ՄՇԱԿՈՒՅԹԻ ԱՆՇԱՐԺ ՀՈՒՇԱՐՁԱՆՆԵՐԻ ՄԱՍԻՆ », dene Vedeyafa Koka ke sokasane ke Xayastana,‎ 11/04/2003

Yon tulokany den Izvafa Tcila ke Armena koe Yerevan is anam wevala ke Echmiatsin zo arbureyed ( tulon lan xatckar atcom ke 991 ke Noratus is lanar ke 1291 ke Goshavank ).« Armenian Sculptural Reliefs », dene History Museum of Armenia Debak ruldas va lo atcom koe Xayastana re tir awalkikxo ke Noratus.

Epura va xatckar atcom nelkon caxaf mali 1960-e sanda koe Xayastana al zo ginur, voxen warzaf grabom va atcom ke mialukugal me rotukevlad. Va balumasik va xatckar atcom koe Yerevan rowit.

 Refa epura va xatckar atcom center|240px center|240px center|240px

 Koe Artsakh 
Wetce pakava ke izvafa Armena, Artsakh gola vas jontik xatckar atcom ruldar.

 Vayaks va xatckar atcom 
== Vuestexa ==

__TOC__

Loma:Armena

__NOEDITSECTION__